13/05/2021 | Administración LocalMunicipal
Sada
Secretaría
Bases polas que debe rexerse a convocatoria do concurso de creación poética “(RE) INVENTANDO XELA ARIAS”, para a celebración do Día das Letras Galegas 2021 e para o fomento da creación literaria na modalidade de poesía en galego

A Alcaldía aprobou o contido das bases reguladoras mediante o decreto núm.1024/2021 de data 07/05/2021, quedando como segue: “(Re) inventando Natalia Puyal Bergsma” é un certame de poesía en galego que ten como obxectivo fomentar a creación literaria na modalidade de poesía, así como dar a coñecer a figura de Natalia Puyal Bergsma, autora homenaxeada no Día das Letras Galegas 2021. Este concurso literario está aberto a toda a comunidade, sen límite de idade. As persoas que quixeren participar poderán crear unha poesía inspirada na obra literaria desta autora. Pode participar calquera persoa, independentemente da súa idade, que respectar os prazos de presentación dos textos e que cumprir cos requisitos que se recollen no seguinte punto. - As obras serán de tema libre e terán unha extensión máxima de 50 versos. Presentaranse en formato. pdf e deberán estar escritos con espazo duplo e fonte Times New Roman 12. - Só se admitirán textos escritos en galego. - Todos os traballos deberán ter un título. - As obras deberán conter un fragmento procedente dunha obra poética de Natalia Puyal Bergsma, que terá de estar sinalado en letra cursiva e aparecer obrigatoriamente ao comezo do texto, marcando deste xeito o inicio da poesía. Así, partindo dunha obra xa publicada, será posíbel (re) inventar e dar continuidade ás palabras da autora de acordo coas preferencias persoais de cada participante. A seguir preséntase unha serie de versos tirados das obras de Natalia Puyal Bergsma. As persoas concursantes deberán escoller só un deles para comezar a súa poesía 1. E agora que agardo de ti una verba é cando sei que xamais xa chegará. Denuncia do equilibrio (1986) 2. Xa non teño fala. Despois de recorta-los verbos quedei sen lingua á que atender. Tigres coma cabalos (1990) 3. Teremos, terás ¿acaso non temos, tes? problemas: mais non te apures. Darío a diario( 1996) 4. De certo, a vida ía en serio. Intempériome (2003) - Os textos presentaranse en formato dixital e enviaranse por correo electrónico ao seguinte enderezo: cultura@sada. gal, indicando no asunto do correo Certame Literario“(Re) inventando Natalia Puyal Bergsma”. Remitiranse 2 arquivos adxuntos: un coa poesía en formato. pdf e outro coa folla de inscrición. Estabeleceranse tres categorías e, en cada categoría, un premio único. De ficar algún dos premios dunha categoría sen outorgar poderá ser concedido ao doutras categorías se o xurado así o considerar.1ª Categoría (até os 13 anos) - Premio único: un e-Book e un lote de libros 2ª Categoría (dos 14 aos 17 anos) -Premio único: un e-Book e un lote de libros 3ª Categoría (18 anos ou máis) - Premio único: un e-Book e un lote de libros. Os textos premiados serán publicados na revista AREAL, que edita a Asociación Cultural Irmáns Suárez Picallo. Os traballos poderanse presentar a partir do día seguinte ao da publicación das bases no BOP da Coruña, o cal será anunciado tamén na páxina web municipal e nos perfís de RRSS do Concello de Sada. O prazo para a presentación dos textos será a partir do día seguinte ao da publicación, pechándose o día 31 de maio as 14:00. O xurado estará formado por tres escritores e escritoras sadenses de recoñecido prestixio e por un secretario ou secretaria, con voz e sen voto, en representación co Concello de Sada. A súa composición farase pública antes da emisión do ditame e será anunciada na páxina web municipal e nos perfís de RRSS do Concello de Sada. O Concello de Sada publicará os textos premiados na páxina web municipal e nos perfís de RRSS no decorrer da semana seguinte á da resolución dos premios. Salvo que manifesten o contrario, as persoas participantes no certame autorizan o Concello de Sada a empregar os seus datos persoais e a súa imaxe en publicacións na web municipal, nas redes sociais e nas revistas locais. As autoras e os autores dos traballos presentados cederán á Concellaría de Normalización Lingüística do Concello de Sada o dereito de uso para a súa difusión en diferentes publicacións municipais, unicamente con fins divulgativos. Para participar neste concurso é necesario presentar unha folla de inscrición con certos datos persoais. A finalidade do tratamento destes datos é unicamente a realización das xestións necesarias para a organización do concurso. A duración do tratamento será a necesaria para o desenvolvemento da convocatoria ata a entrega de premios, polo que serán destruídos no prazo dun mes dende a finalización do concurso. Os datos serán incorporados ao sistema de tratamento do Concello de Sada e segundo as condicións reguladas legalmente, vostede poderá exercer os seus dereitos de acceso, rectificación, supresión (dereito ao esquecemento), portabilidade, oposición e limitación do tratamento. Os datos non serán obxecto de decisións automatizadas nin serán compartidos con terceiras entidades, nos termos que se establecen na lexislación vixente en materia de protección de datos. Para realizar xestións relacionadas coa xestión dos datos, as persoas interesadas poden dirixira súa petición ao enderezo postal Avd. da Mariña 25, 15160 Sada (A Coruña) ou ben a través do enderezo electrónico dpd@sada. gal. Sada, 10 de maio de 2021 O alcalde, Aso.- Oscar Benito Portela Fernández